Aranysakál (Canis aureus) a Velencei-tó környékén: tapasztalatok akusztikus 
állományfelmérésből 




Az aranysakál ( Canis aureus) akusztikus állományfelmérését 2008 óta végzem a 
Velencei-tó közvetlen környezetében. 

Felmérésem célja az volt, hogy csatlakozva dr. Lanszki József (Kaposvári Egyetem) 
és dr. Heltai Miklós ( Szent István Egyetem ) által vezetett kutatáshoz, 
megvizsgáljam az aranysakál Velencei-tó körüli jelenlétét, állományát, valamint 
annak változását. 

A módszer 

Az akusztikus felmérés során egy megafonról (nagy teljesítményű hangszóróról) 
sakálfalka üvöltését játszuk le, amire a közelben jelen lévő sakálcsaládok általában 
válaszolnak. Miután az aranysakál territóriumot, vagyis más sakálcsoportokkal 
szemben megvédett területet tart fenn, ezzel az idegen falka hanggal azt igyekszünk 
elérni, hogy a területet birtokló sakálok a betolakodó falka hangjára válaszoljanak. A 
sakálok a hang útján történő kommunikációt, üvöltést elsősorban a családi 
összetartozás erősítésére használják. Az üvöltés az egymástól távol lévő egyedek 
érintkezését is szolgálja, de a saját területüknek a határait is jelzik vele. Jellemzően 
azonban akkor válaszolnak a lejátszott hangra, ha már területet birtokolnak, tehát ha 
párban, családban élnek. A magányos, vagy az éppen területet foglaló egyedek még 
nem feltétlenül válaszolnak. Egyedül feltehetően akkor válaszolnak, ha a háttérben 
(távolabb) jelen van a család. 

Az általam is alkalmazott akusztikus felmérés előnye, hogy viszonylag egyszerűen 
alkalmazható, olcsó, kicsi az eszköz- és ember igénye, és amennyiben élnek sakálok 
a területen, valamint megfelelő időszakban játsszuk le, nagy valószínűséggel 
válaszolnak a lejátszott hangra. így megfelelően hatékony is, különösen más szóba 
jöhető módszerekhez képest (pl. közvetlen megfigyelés, nyomjel számlálás, 
fotócsapdázás). 



Hátránya vizsgálatom során abban mutatkozott meg, hogy a sűrűn lakott, beépített, 
nagy zavarásnak kitett területen ritkán vannak ideális - szél és különösen zajmentes 
megfigyelési körülmények a felméréshez. A Velencei-tó északi partján az erdei 
élőhelyet a forgalmas M7 autópálya vágja el a vizes élőhelyektől. Az uralkodó és 
gyakori nyugati széljárás miatt az északi oldalon a felméréseket gyakran nehezítette 
az autópályáról érkező forgalom zaja. A Velencei-tó délnyugati oldalán, a Dinnyési 
Fertőnél pedig a szintén forgalmas 62-es útról hallatszó zajok nehezítették a 
felmérést. Miután az élőhelyek lakott területek közé vannak beékelődve, nem tudtam 
olyan felmérő pontokat felvenni, hogy a falvakból a kutyák ugatása egyáltalán ne 
zavarja a megfigyelést. Legtöbbször 500 méteren belülről hallhattam az aranysakálok 
válaszát. Ennek annyi előnye van, hogy így egyértelműen be tudtam azonosítani a 
fajt. Azonban nem kizárt, hogy voltak válaszok az 500 m és az optimálisnak tartott 1 
km távolságon belül is. 

Minden évben kétszer végeztem el a felmérést: kora tavasszal, február-márciusban, 
a párválasztás időszakában, valamint ősszel, október-november környékén, a családi 
csoport együtt maradásáig tartó időszakban. 201 1-ben és 2012-ben nyáron 
(augusztus) is végrehajtottam a felmérést, amikor a kölykök először indulnak 
vadászni a szüleikkel. 

A felmérő pontokat úgy választottam meg, hogy minden időben könnyen 
megközelíthetőek legyenek és a lakott területektől legalább 1 km távolságra 
helyezkedjenek el. Az évenkénti felmérések során a megálló pontok mindig 
ugyanazok voltak. Minden megálló ponton háromszor játszottam le a felvételt 3 perc 
szünetet hagyva közöttük. A lejátszás után reflektorral körbepásztáztam a területet. 

Az a megfigyelés, hogy az aranysakálok akkor sem feltétlenül válaszolnak, ha hallják 
a lejátszott hangot (JAEGER et al. 1996) a felméréseim során is beigazolódott. 
Például a 2009. őszi felmérésnél a három lejátszásra sem érkezett válasz, viszont a 
reflektor fényében tőlem 20 méterre a még lábon álló kukorica szélében állt egy 
példány. Valószínűleg egy magányosan vadászó egyed lehetett, amelyik nem 
feltétlenül válaszol a "betolakodó" sakálfalka üvöltésére, vagy észlelte, hogy 
becsapták. 

A felméréstől azt vártam, hogy a Velencei-tó sűrűn beépített környezetében a sakál 
jelenléte foltszerű lesz, valamint a változó élőhelyi feltételekkel (az évek között) a 
csoportsűrűség is változni fog. 



A felmérő pontok élőhelyeinek jellemzése 

A Velencei-tó környékének éghajlata kontinentális jellegű. A tó környezete viszonylag 
kiegyenlített éghajlatú és időjárású területen fekszik. A sokéves adatok alapján az 
ország napfényben gazdag tájai közé tartozik, hazai viszonylatban száraz, 
csapadékban szegény terület. A napfénytartam sokéves átlagban meghaladja az évi 
2000 órát. Az éves átlagos hőmérséklet 10,4 °C. Az évi átlagos csapadékösszeg: 
500 - 600mm körül alakul. 



1 .,Pákozdi-dombság 

A Pákozdi-dombság 202 méter tengerszint feletti magasságú, viszonylag kicsi az 
erdőborítása, völgyek, erdei tisztások, dombhátak, löszfalak, szőlő- és 
gyümölcsöskertek jellemzik. 

.A déli fekvésű lejtőkön laza szerkezetű, alacsony növésű bokorerdő alakult ki. Az 
erdőkben a cserjeszinten gyakori a galagonya-, vadrózsa-, szederbozót, húsos som 
és a mogyoró. Itt a molyhos tölgy és a virágos kőris az uralkodó fafaj. 

A Velencei-hegység északi oldalán a nagy kiterjedésű erdők főleg kocsánytalan 
tölgyből, helyenként cserből, mezei juharból, gyertyánból állnak. 

A Pákozdi dombság élőhely-szerkezetének jelenlegi képét az évszázadok óta 
jellemző legeltetés, majd ennek visszaszorulása alakította ki. A Velencei-hegység 
délnyugati dimbes-dombos tája ma mezőgazdasági,természetvédelmi és turisztikai 
szempontból egyaránt hasznosított terület. A táj jelenlegi képe a ma is legeltetett 
gyepek, cserjések és a köztük megbújó regenerálódó pannon sztyeprét-foltok, a 
gránit sajátos lepusztulási formáit mutató sziklák, a kicsiny természet közeli 
erdőfoltok és az erdészeti ültetvények együtteseként írható le. 

A dombhátakon, az erodált talajú gránitsziklás felszíneken a kőzettörmelékes, 
tápanyagszegény talajt és a szárazságot tűrő fajok, faj-együttesek jellegzetesek. 
A sakálok számára elsősorban a sűrű növényzettel borított területek szolgálnak 
nappali búvóhelyül. Ezek a területek az ember számára áthatolhatatlanok, 
növényzetüket elsősorban sűrű kökény és galagonya bozótos alkotja. Átjárás a 
Velencei-tó vizes élőhelyeihez az autópálya alatt futó árkok mentén lehetséges. 

2., Szúnyog - sziget környéke 

Tengerszint feletti magasság a Mészeg- hegynél 150 méter A hegységnél jóval 
sajátosabb növényvilága van a Velencei-tónak, és az azt tápláló vizeknek:. A 
zsombékosok, a parti nádasok, a mélyvízi nádasok és a nyílt vizek útvesztőjében 
gazdag növényvilág alakult ki. 

Velencei-tó nyugati öble kis lápi csatornákkal szabdalt egybefüggő nádas felület, 
melyet É-Ny-i irányban magas kórós, szikes rétek, zsombékosok, ligetes fasorok 
öveznek. Jellemző part menti növényfajok itt az ezüstfa, az egybibés galagonya, a 
fehér- és a szürke nyár, a virágos kőris, a fehér- és a rekettye fűz, valamint a mezei 
juhar. Dél és kelet felől a tó nádfoltokkal tarkított nyíltabb vízterülete határolja. 

A nád magassága még a part mentén is 2m felett van és közvetlenül a nádast magas 
kórós, zsombékos váltja fel, mely 1 m-nél is magasabb. Jellemző, hogy későnyári 
időszakban a tó vízszintcsökkenése miatt az északi parti zóna kiszárad, ezért akár 
több száz méter széles sávban vízmentesek a szegélynádasok. A vízszintingadozás 
megfelelő körülményeket biztosít az úszólápoknak és élőhelyet számos különleges 
faj számára. 



3., Dinnyési Fertő 



A Dinnyési Fertő egykor a Velencei-tó része volt. Tengerszint feletti magasság 105- 
1 1 méter. 

Dinnyés nyugati határában helyezkedik el a Dinnyési Fertő Természetvédelmi 
Terület, mely a Natura 2000 hálózat része, továbbá a vizes élőhelyek és fajaik 
védelmére létesült Ramsari Egyezmény hatálya alá is tartozik. A Velencei-tavi 
Madárrezervátum is ugyanennek a ramsari területnek a része, valamint a Velencei- 
tó nyugati oldala a Szúnyog- szigeti bekötő úttól nyugatra a Pákozd-Dinnyés 
összekötő útig szintén a Natura 2000 területek közé tartozik. 
A Velencei-tó déli partját egykor szikes rétek övezték, napjainkra azonban ezek 
szinte teljesen eltűntek, beépültek, a települések egymásba érnek. A Dinnyési Fertő 
nagyobb részt nádassal borított, sekély vizű rögzült nádasokkal borított terület. 
Szomszédságában az üde, kaszálással és legeltetéssel fenntartott szikes réteket a 
szárazabb, kissé magasabb térszíneken rövidfüvű, csenkeszes síksági legelők 
váltják fel. Kisebb területen a tavasszal tocsogós, nyárra kiszáradó mézpázsitos 
szikfok növényzet is megtalálható. 

4.,Elzamaiori szántók 

A terület tengerszint feletti magassága 120 méter. Dinnyéstől délre elterülő többnyire 
telepített akác és feketefenyő erdőfoltokkal határolt, növényfajokban szegényebb 
nagytáblás mezőgazdasági terület. A művelés miatt cserjés élőhely többnyire nem 
alakult ki, viszont egy-két kisebb összefüggő erdőfolt megtalálható. A mezőgazdasági 
kultúrák vetésforgóinak váltakozásából adódóan előfordul, hogy a ragadozófajok 
számára inkább táplálkozó helynek alkalmasabb pl. gabonatáblák esetén, máskor 
búvóhelynek is megfelelő, pl. kukorica, napraforgó vetése idején. 

Az aranysakál igen fejlett társas kapcsolatokkal jellemezhető állat, családokban él, 
rendszerint egy életre választanak párt. A családi csoport nagysága nagyon 
változatos. Az alap egység a szaporodásban résztvevő domináns hímből és 
nőstényből áll, valamint az adott évben született kölykökkel együtt 5-6 példányból áll. 
Ehhez jöhetnek még hozzá az előző évben született, de még a családdal maradt 
utódok, az ún. segítők, amelyek a kisebb testvéreik felnevelésében segítenek, 
hozzájárulva ezzel a reprodukció sikerességéhez, élelmet hordanak, vigyáznak a 
kölykökre, tanítják őket. Ezáltal egy család nagysága 5 és akár 8-10 között is lehet. 
Ezzel az összetartással az emberi érzéseknek nagyon szimpatikus viselkedéssel 
rendelkező, kedves állat, amelyet érdemes helyén kezelni és megtartani a hazai 
faunában. 

Az aranysakál rejtőzködő életmódja miatt viszonylag nehezen kutatható fajunk, 
megítélése, kezelése jelenleg még nem egyértelmű. 2008-tól kigyűjtött teríték adatok 
alapján állománya stabilnak mondható, növekvő és fokozatosan terjed Fejér megye 
területén. 



Míg 2008-ban 5 vadgazdálkodási területről jelezték előfordulását, addig 2012-re már 
1 7 területen észlelték jelenlétét. A teríték adatok is alátámasztják az aranysakál 
elterjedésének növekedését, 2007-ben 7 példány elejtését jelentették a vadászok, 
2012-ben már 43 példány került terítékre Fejér megyében. (1 . ábra) 

1 . ábra: Az aranysakál terítéke Fejér megyében (2007-201 2) 

Az általam vizsgált Velencei-tó környéki területen a teríték adatok növekedése 
hasonló mértékben nem figyelhető meg. (2. ábra) 



2. ábra: Az aranysakál terítéke a vizsgált területen (2007-2012) 



Vizsgált terület teríték adatok 



Az aranysakál akusztikus állományfelmérése 2008-ban. 

Az aranysakál akusztikus állományfelmérése 2009-ben. 




nincs válasz ( - ) 2009. nyár 

Az aranysakál akusztikus állományfelmérése 2010-ben. 

2010. ösz 



Az aranysakál akusztikus állományfelmérése 201 1-ben. 

nincs válasz (-) 2011. ősz 

4fc volt válasz ( + ) 





nincs válasz ( - ) 2012. nyár 

Az aranysakál akusztikus állományfelmérése 2013-ban. 





Vadászati adatok az akusztikus felmérés adatival kiegészítve 2008-201 2-ben. 

A 2013. évi vadászati adatok még nem állnak rendelkezésre. 
Kiss Péter őrkerület vezető (Duna Ipoly Nemzeti Park) elmondása szerint, a 2013-as 
évben eddig 2 példány lőttek ki a területen. Az egyiket az Evezőspályánál, a másikat 
az Ausztria Beton melletti réten. Itt, mint később kiderült, a szuka került terítékre, 
mely 4 anyányi növendékkel vadászott. Utóbbiakat később többször is megfigyelték. 
Végül is a ligeterdők, beékelődő gyepes nádasok, bozótosok kedvelt élőhelyei, 
azonban nem tudhatjuk biztosan, hogy a Velencei-tó északi partján előforduló 
egyedek nem az úszólápról származnak-e. Feltehetően nem, viszont addig, amíg a 
kölykezés konkrét helyét (kotorékot, vagy vackot) meg nem találjuk a parti zónában, 
bizonyítékról nem beszélhetünk, csak feltételezésről. 

A térképek feltüntetett mérési adatok alapján megállapítható, hogy ahol pozitív 
választ kaptam a Megafonon lejátszott sakálüvöltésre, ott volt teríték adat is, tehát az 
akusztikus felmérés teljes bizonysággal jelezte a sakál jelenlétét. 
A Pákozdi dombság területén minden bizonnyal egy erős, élőhelyét aktívan tartó 
család élhet, ugyanis itt 2009-et kivéve minden évben kaptam választ. Az összesen 
18 pozitív válaszból 7-szer válaszoltak a Pákozdi dombságban. A 7 válaszból 2-szer 
1 példányt lehetett csak hallani, de a többi 5 alkalommal 2 vagy több (4-5) példányt is 
véltem felfedezni a válasz énekben. Itt minden alkalommal már az első lejátszásra 
válaszoltak, de olyan eset is előfordult, hogy belekiabáltak a megafon hangjába. 
Nagyon közeli, kb. 30 méteren belüli volt mindegyik válaszadás, de csak egy 
alkalommal tudtam, a tavalyi évben megfigyelni 2 fiatalt, jellemzően a sűrű bozótos 
takarásában rejtőztek. Az idei őszi felméréskor 1 erősebb hang, valószínűleg egy 
aduit példány válaszolt és finom nyüszögéseket lehetett hallani a háttérben, ami 
sejtetni engedi, hogy az idei évben is sikeres volt a reprodukció ezen a területen. 

A többi pozitív megfigyelésnél minden alkalommal 1 példányt hallottam. 

Élőhely használatot tekintve a sűrű, gyakran szinte áthatolhatatlan, tüskés 
galagonya, kökény bokrokkal benőtt, erdős területeket választják a családi fészek 
kialakításához. Érdekes, hogy a Pákozdi-dombság ezen területén, ahol előszeretettel 
tanyáznak, egy viszonylag aktívan használt turista út vezet keresztül, és a válaszok 
minden esetben a turista út mellől jöttek. Előfordulhat, hogy ez az út egy 
tradicionálisan használt kotorék, vagy vacok közelében vezet. A Velencei-tó 
környékén a Pákozdi dombság a leginkább emberi zavarásnak kitett területe. Az 
éjszakai órákban is gyakori az emberi jelenlét mivel országos túraútvonalak vezetnek 
át rajta. 

A Dinnyési Fertő környéke nagyságrendekkel zavartalanabb, itt mégsem kaptam 
egyetlen egyszer sem választ a sakálüvöltés lejátszására. Feltehetően a vízborítás 
és a viszonylag széles Kajtori -csatorna határolja be fizikálisan a lehetőségeket, bár 
a sakál a vizes élőhelyeken könnyen képes átjárni. 

Az aranysakál kitűnő alkalmazkodóképességét bizonyítja, hogy az eredetileg 
ártereket, mocsaras, vizes területeket kedvelő faj egészen más jellegű és kifejezetten 
forgalmasabb, nagyobb zavarásnak kitett élőhelyen nevel sikeresen utódokat évről 
évre a Velencei tó környezetében. 



A tó déli részén elterülő Elzamajori szántókat valószínűleg jellemzőbben 
táplálékszerzésre használja, hiszen a nagy kiterjedésű, mezőgazdasági művelés 
alatt álló táblák nem nyújtanak egész évben kellő takarást a család számára. 

A vadásztársaságok teríték adatainak és az akusztikus felmérés adatainak 
összegzésével megállapítható, hogy a Velencei-tó közvetlen környezetében 
foltszerűen, de stabil állománnyal fordul elő az aranysakál. Élőhely választását 
tekintve nem kötődik a nádasokhoz, kedveli a sűrű, áthatolhatatlan, szárazabb 
bokorerdőket. Nagyobb zavarás mellett is megtartja a család a területét. 



Velence, 201 3. november 14. 



Pallos Zsuzsa 



